
PARLAMENTUL  ROMÂNIEI

 CAMERA DEPUTAŢILOR                                                  
	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 4 mai 2022
            Nr.4c-13/315/2022
            PLx 217/2022


A V I Z 
asupra

proiectului de Lege pentru ratificarea Convenţiei privind Organizaţia Internaţională de Asistenţă Maritimă pentru Navigaţie, deschisă spre semnare în perioada 27 ianuarie 2021-26 ianuarie 2022, semnată de România, la Paris, la 23 septembrie 2021
În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi a fost sesizată spre avizare, cu proiectul de Lege pentru ratificarea Convenţiei privind Organizaţia Internaţională de Asistenţă Maritimă pentru Navigaţie, deschisă spre semnare în perioada 27 ianuarie 2021-26 ianuarie 2022, semnată de România, la Paris, la 23 septembrie 2021, trimisă cu adresa nr. PLx 217 din 26 aprilie 2022, înregistrat la Comisia juridică, de disciplină şi imunităţi sub nr.4c-13/315 din 27 aprilie 2022.
Potrivit prevederilor art. 75 alin. (1) din Constituția României, republicată, și ale art.92 din Regulamentul Camerei Deputaților, Camera Deputaților este primă Cameră sesizată.
Proiectul de lege are ca obiect de reglementare ratificarea Convenţiei privind Organizaţia Internaţională de Asistenţă Maritimă pentru Navigaţie, deschisă spre semnare în perioada 27 ianuarie 2021 – 26 ianuarie 2022, semnată de România, la Paris, la 23 septembrie 2021. Dispoziţiile relevante ale Convenţiei fac referire la definiţii, obiectiv, funcţionare, reglementarea calităţii de membru, cadru instituţional (Adunare Generală, Consiliu, Comitete, Secretariat, reguli de vot), statutul de limbă oficială, aspectele financiare, imunităţi ale organizaţiei, soluţionarea diferendelor, clauze finale. Prin participarea la viitoarea organizaţie, România îşi asumă respectarea standardelor privind asistenţa maritimă pentru navigaţie, ceea ce se va reflecta în creşterea nivelului de siguranţă a navigaţiei în zona de jurisdicţie a României la Marea Neagră. Totodată, România îşi asumă şi plata unei contribuţii anuale.
În şedinţa din data de 4 mai 2022, potrivit art. 63 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiecctul de lege supusă avizării și a avut în vedere avizul favorabil al Consililui Legislativ.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde propunerii legislative, un aviz favorabil.
În raport de obiectul şi conţinutul reglementării, proiectul de lege face parte din categoria legilor ordinare.

